কেদারনাথ ধামের প্রবেশ দ্বার খোলার প্রথম দিনেই ভক্তদের সংখ্যা ৩০ হাজার ছাড়িয়ে গেল

ওয়েবডেস্ক: পহেলগাম (Pahalgam) আবহে শুরু হয়েছে কেদারনাথ যাত্রা (Kedarnath Dham) । সরকারি তথ্য অনুসারে, কেদারনাথ ধামের দরজা খোলার প্রথম দিনেই উত্তরাখণ্ডের হিমালয় মন্দিরে ৩০,০০০ এরও বেশি ভক্তের (Devotees )সমাগম ঘটে। ২ মে সন্ধ্যা ৭ টা নাগাদ ১৯,১৯৬ পুরুষ, ১০, ৫৯৭ মহিলা সহ ৩৬১ জন কেদারনাথ পরিদর্শন করেন। শুক্রবার কেদারনাথ মন্দিরের দরজা খুলে দেওয়া হয়। এই পবিত্র যাত্রা শুরুর দিনে ভারতীয় সেনাবাহিনীর গাড়োয়াল রাইফেলসের একটি ব্যান্ড এই উপলক্ষে ভক্তিমূলক সুর পরিবেশন করে।

উত্তরাখণ্ডের মুখ্যমন্ত্রী পুষ্কর সিং ধামি (Uttarakhand Chief Minister Pushkar Singh Dhami) ধাম পোর্টালের (Dham portal ) উদ্বোধনী অনুষ্ঠানে অংশ নেন। সেই সঙ্গে কেদারনাথ প্রাঙ্গণে অনুষ্ঠিত মুখ্য সেবক ভান্ডারায় ভক্তদের ব্যক্তিগতভাবে প্রসাদ বিতরণ করেন। মুখ্যমন্ত্রী ঘোষণা, আগামী ৪ মে বৈদ্যনাথ ধামের প্রবেশদ্বার খুলে দেওয়া হবে।

আরও পড়ুন: পাক পতাকাবাহী জাহাজ ভারতের সব বন্দরে নিষিদ্ধ

মুখ্যমন্ত্রী জানিয়েছেন, “রাজ্য সরকার দেশজুড়ে ভক্তদের স্বাগত জানাতে সম্পূর্ণ প্রস্তুত। আমরা প্রতিটি স্তরে তীর্থযাত্রার উপর ক্রমাগত নজর রাখছি এবং যাত্রাপথে যাত্রীদের সুবিধার জন্য বেশ কয়েকটি সুবিধা যোগ করা হয়েছে। চারধাম যাত্রা উত্তরাখণ্ডের জীবনরেখা এবং লক্ষ লক্ষ মানুষের জীবিকা নির্বাহ করে।”

মুখ্যমন্ত্রী ধামি জানিয়েছেন, কেদারনাথের পুনর্গঠনের জন্য ২০০০ কোটি টাকা বরাদ্দ করা হয়েছে। এছাড়াও, কেন্দ্রীয় সরকার গৌরীকুণ্ড থেকে কেদারনাথ পর্যন্ত একটি রোপওয়ে নির্মাণের অনুমোদন দিয়েছে যাতে যোগাযোগ ব্যবস্থা উন্নত করা যায়।

মুখ্যমন্ত্রী উল্লেখ করেন যে, চারধাম যাত্রা ৩০ এপ্রিল, অক্ষয় তৃতীয়ার সাথে মিলে শুরু হয়েছিল। ৪ মে বৈদ্যনাথ ধামের প্রবেশ দ্বার খুলে যাবে। ভক্তরা যাতে নিরাপদ যাত্রা করতে পারে তার জন্য উত্তরাখণ্ড সরকার ও কেন্দ্র সরকার যথাযথ ব্যবস্থা গ্রহণ করেছে।

দেখুন অন্য খবর-